Eine vo de Hauptunterschid isch, dass es im Engadinische di grundete  Vordervokal /y/ un /ø/ (in de Schrift ü un ö) git. In de andre Idiom sin die Vokal zue /i/ un /e/ entrundet worde; Engadinisch mür, surs. mir 'Muur' un eng. ögl, sur. egl 'Aug'. Usserdäm chunt d Palatalisierig vo lat. /k/ un /g/ im Putèr un Vallader am hüüfigschte vor. In de sunschtige Idiom chunt d Palatalisierig entweder numme in betonte Silbe, oder gar nit vor. So zum Byspil Engadinisch chasa, surs. casa 'Huus'. Näbe dänne Merchmool unterscheide sich d Idiom dur wytri luutlichi, morphologischi un syntaktischi Unterschid.